Source: https://www.voda-portal.sk/Dokument/cena-za-vodne-a-stocne-pre-zapadoslovensku-vodarensku-spolocnost-100052.aspx
Timestamp: 2019-02-18 13:23:12+00:00
Document Index: 4170512

Matched Legal Cases: ['§ 9', '§ 9', '§ 5', '§ 14', '§ 8', '§ 9', '§ 14', '§ 14', '§ 8', '§ 9', '§ 17', '§ 3', '§ 17', '§ 14', '§ 8', '§ 9']

Vodné a stočné. Cena pre Západoslovenskú vodárenskú spoločnosť | VODA-PORTAL.SK
Cena za vodné a stočné pre Západoslovenskú vodárenskú spoločnosť
Foto: ZSVS
Úrad pre reguláciu sieťových odvetví ako orgán príslušný na konanie podľa § 9 ods. 1 písm. b) prvého bodu a § 9 ods. 1 písm. c) prvého bodu v spojení s § 5 ods. 7 písm. c) zákona č. 250/2012 Z. z. o regulácii v sieťových odvetviach vo veci rozhodnutia o cenách za výrobu a dodávku pitnej vody verejným vodovodom, za výrobu a distribúciu pitnej vody verejným vodovodom a za odvádzanie a čistenie odpadovej vody verejnou kanalizáciou rozhodol podľa § 14 ods. 11 a 12 zákona č. 250/2012 Z. z. o regulácii v sieťových odvetviach v spojení s § 8 ods. 1 a § 9 ods. 1 vyhlášky ÚRSO č. 21/2017 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou tak, že pre regulovaný subjekt Západoslovenská vodárenská spoločnosť, a. s. určuje na obdobie od 1. januára 2017 do 31. decembra 2021 tieto ceny:
1,0802 €/m3 + DPH
0,8538 €/m3 + DPH
Bližšie informácie nájdete tu: https://www.zsvs.sk/informacie/cena-za-vodne-a-stocne/
ÚRSO v súlade s § 14 ods. 1 a 3 zákona č. 250/2012 Z. z. o regulácii v sieťových odvetviach (d'alej len „zákon o regulácii") začal konanie z vlastného podnetu vo veci zmeny rozhodnutia č. 0093/2017/V zo dňa 08. 12. 2016, ktorým určil maximálne ceny za výrobu a dodávku pitnej vody verejným vodovodom, za výrobu a distribúciu pitnej vody verejným vodovodom a za odvádzanie
a čistenie odpadovej vody verejnou kanalizáciou na obdobie od 1. januára 2017 do 31. decembra 2021 (d'alej len „zmena rozhodnutia") pre regulovaný subjekt Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra, IČO 36 550 949 (ďalej len „regulovaný subjekt").
Podľa § 14 ods. 1 a 3 zákona o regulácii úrad oznámil regulovanému subjektu začatie cenového konania z podnetu úradu listom č. 7034/2017/BA zo dňa 17. 02. 2017 a súčasne mu oznámil, že bude pri určení maximálnych cien za výrobu a dodávku pitnej vody verejným vodovodom, za výrobu a distribúciu pitnej vody verejným vodovodom a za odvádzanie a čistenie odpadovej vody verejnou kanalizáciou postupovať podľa § 8 ods. 1 a § 9 ods. 1 vyhlášky úradu č. 21/2017 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou (ďalej len „vyhláška č. 21/2017 Z. z.").
Dôvodom na začatie cenového konania z podnetu úradu je skutočnosť, že doterajšia vyhláška úradu č. 225/2016 Z. z., ktorou sa ustanovuje cenová regulácia výroby, distribúcie a dodávky pitnej vody verejným vodovodom a odvádzania a čistenia odpadovej vody verejnou kanalizáciou, podľa ktorej boli určené ceny v rozhodnutí č. 0093/2017/V zo dňa 08. 12. 2016, bola zrušená a s účinnosťou od 16. 02. 2017 nahradená vyhláškou č. 21/2017 Z. z., podľa ktorej sa postupuje pri vykonávaní cenovej regulácie na rok 2017.
Regulovaný subjekt sa k podkladu určenia ceny v stanovenej lehote nevyjadril.
V priebehu cenového konania pri vyhodnocovaní podkladov rozhodnutia úrad zistil, že z dôvodu rozsahu zmien, určitosti, zrozumiteľnosti a prehľadnosti cenového rozhodnutia nie je možné doterajšie rozhodnutie zmeniť, ale je potrebné ho nahradiť novým rozhodnutím, pričom sa zároveň v súlade so zásadou hospodárnosti v tom istom konaní zruší doterajšie rozhodnutie č. 0093/2017/V zo dňa 08. 12. 2016, spis č. 5787-2016-BA.
Pri zrušení rozhodnutia č. 0093/2017/V zo dňa 08. 12. 2016 úrad vychádza z § 17 ods. 1 zákona o regulácii, keď dôvodom na zrušenie rozhodnutia je dosiahnutie účelu regulácie podľa ustanovenia § 3 ods. 1 zákona o regulácii.
Podľa citovaného ustanovenia zákona o regulácii „účelom regulácie podľa tohto zákona je transparentným a nediskriminačným spôsobom zabezpečiť dostupnosť tovarov a s nimi súvisiacich regulovaných činností za primerané ceny a v určenej kvalite".
Tak, ako to vyplýva z ustanovenia § 17 ods. 1 „ak je to potrebné na dosiahnutie účelu regulácie" úrad nemá priestor pre administratívnu úvahu, ale musí konať, čo v tomto prípade znamená zrušenie rozhodnutia.
Z gramatického ako aj logického výkladu slova „potrebné" znamená vysoká miera naliehavosti.
Zrušením pôvodného rozhodnutia a vydaním nového rozhodnutia sa zabezpečí dostupnosť tovaru, ktorým je v tomto prípade voda a s ňou súvisiaca regulovaná činnosť, ktorou je výroba, distribúcia a dodávka pitnej vody verejným vodovodom a odvádzanie a čistenie odpadovej vody verejnou kanalizáciou.
Týmto úrad podľa § 14 ods. 11 zákona o regulácii využil svoje oprávnenie určiť v cenovom konaní podmienky uplatnenia ceny a zároveň naplnil svoju povinnosť vysporiadať sa s otázkou, či rozhodnutie nadobúda účinky ku dňu účinnosti pôvodného rozhodnutia č. 0093/2017/V zo dňa 08. 12. 2016 (ex tunc) alebo až vydaním nového rozhodnutia (ex nunc).
Úrad posúdil podklady, ktoré mal k dispozícii, vo všetkých súvislostiach a určil maximálnu cenu za výrobu a dodávku pitnej vody verejným vodovodom, za výrobu a distribúciu pitnej vody verejným vodovodom a za odvádzanie a čistenie odpadovej vody verejnou kanalizáciou, pričom postupoval podľa § 8 ods. 1 a § 9 ods. 1 vyhlášky č. 21/2017 Z. z.